recursal/SuperWikiNEXT-32B huggingface dataset:
Η **Αλεξάνδρα Μαντζουλίνου**  (αναφέρεται και ως *Αλέκα Μαντζουλίνου*, 1911- 2 Σεπτεμβρίου 1996), ήταν Ελληνίδα νομικός, πολιτικός και συγγραφέας. Ήταν παντρεμένη με το Διονύσιο Μαντζουλίνο και το πατρώνυμό της ήταν Σαράντη. Απέκτησε μία κόρη. Εργάστηκε στον τομέα του Ανθρωπιστικού Δικαίου. Από το 1949 ως το 1951 ήταν δημοτική σύμβουλος του Δήμου Αθηναίων. Επίσης, από το 1949 ως το 1966 εκπροσώπησε την Ελλάδα στα Ηνωμένα Έθνη.

Καριέρα
-------

Γεννήθηκε στην Κωνσταντινούπολη. Ακολούθησε νομικές σπουδές στο Πανεπιστήμιο των Αθηνών και επίσης μουσικές σπουδές στο Εθνικό Ωδείο. Το 1949 διορίστηκε συμβολικά στο δημοτικό συμβούλιο της Αθήνας, μαζί με μια άλλη γυναίκα, την Ελμίνα Παντελάκη.

Την περίοδο 1949-51 μαζί με τη Λίνα Τσαλδάρη εκπροσώπησε την Ελλάδα στην 5η Σύνοδο της Επιτροπής των Ηνωμένων Εθνών για την Κοινωνική και Οικονομική Θέση της Γυναίκας.

Στις εκλογές του 1977 εξελέγη βουλευτίς Επικρατείας, με το ψηφοδέλτιο της ΝΔ.

Πέθανε από ανακοπή της καρδιάς στις 2 Σεπτεμβρίου 1996.
Υπήρξε επίτιμη αντιπρόεδρος του Ελληνικού Ερυθρού Σταυρού, ο οποίος εξέδωσε ψήφισμα για το θάνατό της (στις 4 Σεπτεμβρίου 1996).

Επιλεγμένα έργα
---------------

### Βιβλία

* Μονοπάτια: Διηγήματα, εκδ. Αετός, Αθήνα 1953.
* Ταξιδεύοντας Δύση-Ανατολή, εκδόσεις Εστία, Αθήνα 1987, σελ. 126, ISBN 10066189.

### Άρθρα σε περιοδικά

«Χαρακτηριστικὰ καὶ ἀντιθέσεις στὴν ἀμερικανική ζωή » , Νέα Ἑστία, 64, 753 (1958), σσ. 1166-1178.

Παραπομπές
----------

1. 1 2  Αλεξάνδρα Δ. Μαντζουλίνου, Νέα Εστία, τχ. 1678, σελ. 857-58 Αρχειοθετήθηκε 2016-04-10 στο Wayback Machine..
2. ↑  Δημοτική ψήφος: Προς την κατάκτηση πλήρων πολιτικών δικαιωμάτων για τις γυναίκες Αρχειοθετήθηκε 2011-08-09 στο Wayback Machine. Ο Δρόμος της Αριστεράς, 25 Οκτωβρίου 2010, ανάκτηση 8 Μαρτίου 2013.
3. ↑  To Βήμα, 8 MAPTIOY: HMEPA ΤΗΣ ΓΥΝΑΙΚΑΣ, Από το μέτωπο στην... κάλπη, Το Βήμα, 5 Μαρτίου 2006.
4. ↑  Βουλευτές Β΄ Περιόδου 1977-81, ιστότοπος της Βουλής των Ελλήνων, ανάκτηση 8 Μαρτίου 2013.

Εξωτερικοί σύνδεσμοι
--------------------

* ΓΥΝΑΙΚΕΣ ΣΤΗΝ ΕΛΛΗΝΙΚΗ ΒΟΥΛΗ 1952 ~ 2000 Αρχειοθετήθηκε 2016-03-04 στο Wayback Machine. αρχείο σε μορφή .pdf, ανάκτηση 8-3-2013.
Ο **Ιωάννης Γλαβίνας** του Αθανασίου (1938-2012) ήταν νομικός, εκπαιδευτικός και πολιτικός. Διετέλεσε βουλευτής του ΠΑΣΟΚ από το 1981 έως το 1996. Νωρίτερα , διετέλεσε δήμαρχος Σοχού από το 1964 έως το 1967 και από το 1975 έως το 1978.

Σπουδές και δημαρχία
--------------------

Γεννήθηκε στο Σοχό. Έκανε σπουδές στην Παιδαγωγική Ακαδημία και τη Νομική Σχολή του Πανεπιστημίου της Θεσσαλονίκης.

Εξελέγη πριν από τη χούντα των Συνταγματαρχών δήμαρχος Σοχού, για να παυτεί από το δικτατορικό καθεστώς και να επανέλθει μετά, εκλεγείς στις δημοτικές εκλογές του 1975 και του 1978.

Βουλευτής
---------

Εξελέγη για πρώτη φορά βουλευτής στη Β΄ Θεσσαλονίκης με το ΠΑΣΟΚ έπειτα από τις εκλογές του 1981. Το 1985 αντικατέστησε το Γιώργο Σαλαγκούδη από τη ΝΔ όταν ο τελευταίος εξέπεσε του βουλευτικού αξιώματος. Εν συνεχεία κέρδισε απανωτές εκλογικές αναμετρήσεις, τον Ιούνιο και το Νοέμβριο του 1989, τον Απρίλιο του 1990 και τον Οκτώβριο του 1993. 

Πέθανε σε ηλικία 74 ετών στις 2 Φεβρουαρίου 2012 και κηδεύτηκε από τον ιερό ναό του Αγίου Γεωργίου στο Σοχό. Ήταν παντρεμένος και είχε αποκτήσει μία κόρη και ένα γιο, ονόματι Θανάση.

Παραπομπές
----------

1. ↑
2. ↑  Ο ΣΟΧΟΣ ΠΕΝΘΕΙ – ΑΠΕΒΙΩΣΕ Ο ΓΙΑΝΝΗΣ ΓΛΑΒΙΝΑΣ, 3 Φεβρουαρίου 2012.
3. ↑  Βιογραφικό του πολιτικού από το Μακεδονικό Πρακτορείο Ειδήσεων, ανάκτηση 24 Απριλίου 2013.
Ο **Ιωάννης Πετρίδης** (18 Αυγούστου 1931 - 6 Ιανουαρίου 2016) ήταν Έλληνας οικονομολόγος και πολιτικός, που υπηρέτησε ως βουλευτής Πιερίας με τη Νέα Δημοκρατία από το 1985 ως το 1989.

Σπουδές και πολιτική καριέρα
----------------------------

Γεννήθηκε στην Κατερίνη. Σπούδασε Οικονομικές Επιστήμες και ήταν απόφοιτος της Νομικής Σχολής. Επίσης, επιμορφώθηκε στη Διοίκηση Επιχειρήσεων. Διετέλεσε πρόεδρος της Ένωσης Γεωργικών Συνεταιρισμών Πιερίας. Δίδαξε ως έκτακτος καθηγητής στη Συνεταιριστική Σχολή της Θεσσαλονίκης.

Ο Ιωάννης Πετρίδης κατήλθε ως υποψήφιος στις δημοτικές εκλογές του 1959 και πήρε 359 ψήφους στις εκλογές για το δημοτικό συμβούλιο. Αργότερα χρημάτισε αντιπρόεδρος του Δημοτικού Συμβουλίου Κατερίνης.

Στις βουλευτικές εκλογές του 1974 ήταν υποψήφιος με την Ένωση Κέντρου - Νέες Δυνάμεις αλλά δεν εξελέγη βουλευτής, καθώς συγκέντρωσε 4.029 ψήφους. Στις επόμενες εκλογές , το 1977, απέτυχε ξανά να εκλεγεί βουλευτής με την ΕΔΗΚ, όπως είχε μετονομαστεί η Ένωση Κέντρου-Νέες Δυνάμεις.

Ο Ιωάννης Θ. Πετρίδης εξελέγη βουλευτής με τη ΝΔ στις εκλογές του 1985 στο νομό Πιερίας και η θητεία του έληξε το 1989. Αργότερα εγκαταστάθηκε στην Αθήνα. Το Νοέμβριο του 2009 ήταν ανάμεσα στα 49 πρόσωπα από την Πιερία που πήραν μέρος στο έκτακτο συνέδριο της ΝΔ στην ελληνική πρωτεύουσα.

Πέθανε στην Αθήνα σε ηλικία 84 ετών.

Παραπομπές
----------

1. 1 2  Ολύμπιο Βήμα, φύλλο 28-11-1982, σελ. 1.
2. ↑  Τα αποτελέσματα των δημοτικών εκλογών εις την Κατερίνην, "Μακεδονία", 7-4-1959
3. ↑  Κώστα Διγκαβέ, Οι εκλογές στην Ελλάδα, 1844-1985, Μαλλιάρης Παιδεία, Θεσσαλονίκη 1986, σελ. 76.
4. ↑  Ολύμπιο Βήμα, ηλεκτρονική έκδοση, "Η λίστα των Πιεριέων συνέδρων", 7-11-2009, ανάκτηση 6-8-2013
5. ↑  Έφυγε από την ζωή ο πρώην βουλευτής Πιερίας Γιάννης Πετρίδης, Ολύμπιο Βήμα, ηλεκτρονική έκδοση, 7-1-2015.
Ο **Γεώργιος Δακής** του Κωνσταντίνου (γενν. το 1959) είναι πρώην Περιφερειάρχης Δυτικής Μακεδονίας από το 2011 έως το 2014. Νωρίτερα υπηρέτησε και ως Νομάρχης Κοζάνης.

Βιογραφία
---------

Γιος του δικηγόρου Κωνσταντίνου Δακή και της Ελισάβετ Δραγατσίκα - Τζήμκα, υπαλλήλου του Υπουργείου Εμπορίου, σπούδασε στη Φαρμακευτική Σχολή στη Θεσσαλονίκη και έκανε μεταπτυχιακές σπουδές με υποτροφία στο Εθνικό Ίδρυμα Ερευνών. Είναι παντρεμένος με τη Λένα Καραγιαννίδου και έχουν 2 παιδιά.

Από το 1990 ως το 2007 ήταν πρόεδρος του Φαρμακευτικού Συλλόγου στο νομό Κοζάνης και από το 2002 ως το 2008 διετέλεσε αντιπρόεδρος του Πανελληνίου Φαρμακευτικού Συλλόγου. Το 2007 ανέλαβε πρόεδρος του Δ.Σ. της ΑΝΚΟ Α.Ε. στη Δυτική Μακεδονία, θέση στην οποία παρέμεινε ως το 2011. Από το 1996 ως το 2012 ήταν μέλος του Δ.Σ. στο τοπικό παράρτημα του Ερυθρού Σταυρού στην Κοζάνη.

Εξελέγη νομαρχιακός σύμβουλος το 1998. Έπειτα από τις νομαρχιακές εκλογές του 2006 ο Δακής εξελέγη Νομάρχης Κοζάνης και ήταν ο τελευταίος στο αξίωμα αυτό, από τον Ιανουάριο του 2007 μέχρι τις 31 Δεκεμβρίου 2010.

Στις αυτοδιοικητικές εκλογές του 2010 εξελέγη με ποσοστό 51,85% Περιφερειάρχης Δυτικής Μακεδονίας στις 17 Οκτωβρίου ως υποψήφιος με τη Συμμαχία των Πολιτών για τη Δυτική Μακεδονία, επικρατώντας του Γιάννη Παπαϊορδανίδη που έλαβε το 48,15%

Τον Ιούλιο του 2013 εξελέγη μέλος της Εκτελεστικής Γραμματείας της ΝΔ.

Πηγές
-----

* Επίσημο βιογραφικό στην ιστοσελίδα της Περιφέρειας Δυτικής Μακεδονίας, ανάκτηση 21-1-2014.

1. ↑  Ο ΓΙΩΡΓΟΣ ΔΑΚΗΣ ΝΕΟΣ ΠΕΡΙΦΕΡΕΙΑΡΧΗΣ Δ. ΜΑΚΕΔΟΝΙΑΣ Αρχειοθετήθηκε 2014-01-09 στο Wayback Machine. alpha FM, 15-11-2010, ανάκτηση 21-1-2014
Ο **Παναγιώτης (Τάκης) Παπαγεωργόπουλος** (1934 - 23 Οκτωβρίου 2015) ήταν αντιστράτηγος εν αποστρατεία του ελληνικού Στρατού Ξηράς και πολιτικός που διετέλεσε βουλευτής Α΄ Αθηνών με το ΠΑΣΟΚ.

Βιογραφικά στοιχεία
-------------------

Γεννήθηκε το 1934 στην Ακράτα, αλλά μεγάλωσε στην Πάτρα. Αποφοίτησε από τη Στρατιωτική Σχολή Ευελπίδων (ΣΣΕ) το 1956 ως ανθυπολοχαγός του Πυροβολικού. Επίσης, ήταν πτυχιούχος πολιτικών επιστημών. Σταδιοδρόμησε ως αξιωματικός του Πυροβολικού, ενώ διακρίθηκε και ως αθλητής του χειμερινού σκι.

Ο πατέρας του, Κωνσταντίνος Παπαγεωργόπουλος, είχε προσωπική γνωριμία με τον Γεώργιο Παπανδρέου, και το Νοέμβριο του 1963, με την εκλογική νίκη της Ενώσεως Κέντρου, ο Τάκης Παπαγεωργόπουλος (τότε λοχαγός Πυροβολικού) τοποθετήθηκε στην Κεντρική Υπηρεσία Πληροφοριών (ΚΥΠ). Μετά την πτώση του Γεωργίου Παπανδρέου τον Ιούλιο του 1965, απομακρύνθηκε από την ΚΥΠ και ήταν από τους αξιωματικούς που κύκλοι των Ανακτόρων και δεξιές εφημερίδες κατονόμασαν ως οργανωτές της υποτιθέμενης συνωμοσίας του ΑΣΠΙΔΑ. Αντίθετα, ο Γεώργιος Παπανδρέου και οι αριστερές και κεντρώες εφημερίδες υποστήριξαν ότι η όλη υπόθεση ΑΣΠΙΔΑ ήταν μια σκευωρία των Ανακτόρων που σκοπό είχε την εκκαθάριση του στρατεύματος από δημοκρατικούς αξιωματικούς.

Χρόνια αργότερα, ο βασικός κατηγορούμενος της υπόθεσης ΑΣΠΙΔΑ, Άρις Μπουλούκος, στο βιβλίο που έγραψε για το θέμα, υποστήριξε πως ο ίδιος με δική του πρωτοβουλία πλησίασε τον Παπαγεωργόπουλο, επειδή γνώριζε πως είχε άμεση πρόσβαση στους Γεώργιο και Ανδρέα Παπανδρέου. Ο Παπαγεωργόπουλος ανταποκρίθηκε και έφερε σε επαφή τους νεαρούς αξιωματικούς του ΑΣΠΙΔΑ με τον Ανδρέα Παπανδρέου, όχι όμως και με τον Γεώργιο.. Ωστόσο, όταν ο Μπουλούκος εξέδωσε το βιβλίο είχε πια προσχωρήσει στο κόμμα της Νέας Δημοκρατίας και οι ισχυρισμοί του αμφισβητήθηκαν από το ΠΑΣΟΚ.

Μεταπολιτευτικά, στον Τάκη Παπαγεωργόπουλο απονεμήθηκε ο βαθμός του αντιστράτηγου, ενώ διετέλεσε βουλευτής Α΄ Αθηνών με το ΠΑΣΟΚ από το 1977 ως το 1985, και από το 1986 ως το 1989. Στις εκλογές του 1985 αρχικά δεν εκλέχθηκε (ήταν πρώτος επιλαχών), αλλά το Φεβρουάριο του 1986, με το θάνατο της Αμαλίας Φλέμινγκ, την αντικατέστησε στη Βουλή.

Τη δεκαετία του 1990 αποχώρησε από το ΠΑΣΟΚ και για κάποιο διάστημα ήταν μέλος του ΔΗΚΚΙ που είχε ιδρύσει ο Δημήτρης Τσοβόλας.

Απεβίωσε σε ηλικία 81 ετών τον Οκτώβριο του 2015.

Πηγές
-----

1. ↑  Κούλα Παπαδάκη-Κάκαρη, Προσωπικότητες από τον πολιτικό κόσμο της Ελλάδας:αρχηγοί κομμάτων- υπουργοί - υφυπουργοί- γενικοί γραμματείς- νομάρχες και δήμαρχοι, τόμος 2, σελίδα 189
2. ↑  Άρις Γ. Μπουλούκος, Υπόθεση ΑΣΠΙΔΑ
3. ↑
4. ↑  Αχαϊα: Πέθανε ο πρώην βουλευτής του ΠΑΣΟΚ, Τάκης Παπαγεωργόπουλος Αρχειοθετήθηκε 2015-10-24 στο Wayback Machine. patrastimes.gr, 23-10-2015.
Ο **Δηµόνικος**, ήταν βασιλιάς τού αρχαίου Κίτιου στην Κύπρο.

Ο Δημόνικος γιος του Ιππόνικου, δεν είχε βασιλική καταγωγή αλλά ήταν Αθηναίος πολίτης που είχε λάβει μέρος στις επιχειρήσεις του Ευαγόρα για την ένωση όλων των Κυπριακών βασιλείων. Οι Αθηναίοι, σύμμαχοι του Ευαγόρα, είχαν στείλει στόλο με τον Χαβρία καταφέρνοντας να εκθρονίσουν τον φοίνικα βασιλιά Μιλκιάθωνα, η βασιλεία του Δημόνικου κράτησε μόνο έναν χρόνο, αφού οι Αθηναίοι υπέγραψαν την Ανταλκίδειο ειρήνη παραχωρώντας την Κύπρο στους Πέρσες, έτσι αποκαταστάθηκε και στον θρόνο του Κίτιου ο Μιλκιάθων .

Εξωτερικοί σύνδεσμοι
--------------------

* Ιστορία της Λάρνακας
Ο **Παναγιώτης Δημόπουλος** (1934) είναι Έλληνας ανώτατος δικαστικός που διετέλεσε Εισαγγελέας του Αρείου Πάγου από το 1996 μέχρι το 2001.

Βιογραφικά στοιχεία
-------------------

Γεννήθηκε το 1934. Σπούδασε νομικά και το 1962 εισήλθε στον δικαστικό κλάδο με διαγωνισμό. Το 1985, ως εφέτης, τοποθετήθηκε από την κυβέρνηση Ανδρέα Παπανδρέου μέλος της επιτροπής που ανέλαβε να συντάξει το νέο κώδικα του Δικαστικού Σώματος των Ενόπλων Δυνάμεων, καθώς ο μέχρι τότε ισχύων κώδικας είχε συνταχθεί επί μεταξικής δικτατορίας και ήταν γεμάτος από αυταρχικές διατάξεις.

Από τον Οκτώβριο του 1987 μέχρι τον Οκτώβριο του 1989, ως εφέτης, διετέλεσε προϊστάμενος του Πρωτοδικείου Αθηνών, ενώ το 1992 έγινε αρεοπαγίτης.

Θεωρούνταν δικαστικός με προοδευτικές πεποιθήσεις και φίλος του Ευάγγελου Γιαννόπουλου, και τον Ιούλιο του 1996 επιλέχθηκε ομόφωνα από το Υπουργικό Συμβούλιο ως Εισαγγελέας του Αρείου Πάγου. Παρέμεινε σ' αυτή τη θέση ως τον Ιούλιο του 2001, οπότε αποχώρησε λόγω συμπλήρωσης του ανώτατου ορίου ηλικίας (67 έτη).

Ο επίτιμος πρόεδρος της Νέας Δημοκρατίας Κωνσταντίνος Μητσοτάκης επέκρινε την επιλογή και έκανε λόγο «*για αποκλεισμούς εξαίρετων δικαστικών*» και για «*αθλιότητες εκ μέρους της κυβέρνησης*». Απαντώντας στις δηλώσεις Μητσοτάκη, ο τότε κυβερνητικός εκπρόσωπος Δημήτρης Ρέππας είπε ότι ο επίτιμος πρόεδρος της ΝΔ «*έχει κάνει επιλογές στο παρελθόν και είχε συμπεριφορές παρέμβασης, οι οποίες θα έπρεπε να τον κάνουν να κοκκινίζει από ντροπή*», υπονοώντας με αυτή την φράση τον αμφιλεγόμενο Πρόεδρο του Αρείου Πάγου Βασίλειο Κόκκινο, επιλογή Μητσοτάκη.

Αδελφός του Παναγιώτη Δημόπουλου είναι ο Θεόδωρος Δημόπουλος, καθηγητής οικονομικών και φίλος του Ανδρέα Παπανδρέου που διετέλεσε διοικητής της Αγροτικής Τράπεζας τη δεκαετία του 1980.

Παραπομπές
----------

1. ↑
2. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 10 Ιουλίου 2019. Ανακτήθηκε στις 29 Σεπτεμβρίου 2019.
3. ↑  Τα Νέα, 6 Ιουλίου 1996
4. ↑
5. ↑
6. ↑
7. ↑  Τα Νέα, 6 Ιουλίου 1996
Ο **Δημοσθένης Θωμά Παπαδόπουλος** (1929 - 29 Ιουνίου 2008) ήταν Έλληνας δικηγόρος και πολιτικός.

Βιογραφικά στοιχεία
-------------------

Ήταν γιος Ποντίων. Έκανε σπουδές στην Ανωτάτη Εμπορική στην Αθήνα και εν συνεχεία μετεκπαιδεύτηκε στην Αμερική, με ειδίκευση τα συνεταιριστικά θέματα με υποτροφία της ΣΕΚΕ. Έπειτα ολοκλήρωσε τη Νομική Σχολή στο Αριστοτέλειο Πανεπιστήμιο Θεσσαλονίκης και άσκησε το επάγγελμα του δικηγόρου στη συμπρωτεύουσα.

Εντάχθηκε στην Ένωση Κέντρου με την οποία εξελέγη βουλευτής στις εκλογές του 1961, του 1963 και του 1964, στην εκλογική περιφέρεια Κιλκίς.

Την περίοδο της χούντας, ο Δημοσθένης Παπαδόπουλος παρέμεινε εκτοπισμένος στη Φολέγανδρο και στη Σύρο.

Τον Ιούνη του 1985 εξελέγη βουλευτής με το ΠΑΣΟΚ και υπηρέτησε ως το 1989.

Πέθανε στο Κιλκίς το 2008 και κηδεύτηκε από τον Μητροπολιτικό Ναό της Μεταμορφώσεως του Σωτήρος.

Παραπομπές
----------

1. ↑  Αρχείο Δήμου Κιλκίς.
2. 1 2  Ο Θανατος του Δημοσθενη Παπαδοπουλου[*νεκρός σύνδεσμος*]
3. ↑  Θητεία στο Κοινοβούλιο, ιστοσελίδα Βουλής των Ελλήνων.
4. ↑  Κοιμήθηκε ο Δημοσθένης Παπαδόπουλος[*νεκρός σύνδεσμος*], Ιστοσελίδα ΝΕ ΠΑΣΟΚ Κιλκίς, Ιούνιος 2008.
Ο **Χουάν Χοσέ Μπορέλι** (*Juan José Borrelli*, 8 Νοεμβρίου 1970) είναι Αργεντινός πρώην ποδοσφαιριστής.

Καριέρα
-------

Ο Μπορέλι γεννήθηκε στο Σαν Ισίδρο του Μπουένος Άιρες. Ξεκίνησε στην καριέρα του στα τέλη της δεκαετίας του 1980 στην Ρίβερ Πλέιτ. Το 1991 αποκτήθηκε από τον Παναθηναϊκό ως ο νέος αρχηγός της ομάδας. Παρόλο που κατά τη διάρκεια των δύο πρώτων σεζόν του στην Ελλάδα δεν κατόρθωσε να δείξει πλήρως τις ικανότητές του, την περίοδο 1994/1995 συνείσφερε αποφασιστικά στην κατάκτηση του Κυπέλλου και του Πρωταθλήματος από την ομάδα του. Την περίοδο 1995/1996 σημείωσε 15 γκολ σε αγώνες Πρωταθλήματος και 4 σε αγώνες Τσάμπιονς Λιγκ, με τον Παναθηναϊκό να κατακτά για δεύτερη συνεχόμενη φορά το νταμπλ και να προκρίνεται στα ημιτελικά του Τσάμπιονς Λιγκ. Τη χρονιά εκείνη κλήθηκε πρώτη φορά στην Εθνική Αργεντινής. Ήταν ιδιαίτερα αγαπητός στους φίλους της ομάδας, λόγω και του ιδιαίτερου στυλ παιχνιδιού του, οι οποίοι τον αποκαλούσαν χαιδευτικά *Χότα Χότα*.

Το 1997 έφυγε ως ελεύθερος στην Ρεάλ Οβιέδο όμως η ομάδα υποβιβάστηκε και στο τέλος της σεζόν επέστρεψε στην Αργεντινή, όπου έπαιξε για τη Ρίβερ Πλέιτ και τη Σαν Λορένσο. Την περίοδο 2000/2001 έπαιξε για την Τίγρε, την επόμενη χρονιά έπαιξε στην Ντεπορτίβο Μαλδονάδο στην Ουρουγουάη από όπου όμως το 2001 έφυγε και επέστρεψε στην Ελλάδα, παίζοντας για τον Ακράτητο. Στο τέλος της περιόδου 2001/2002 ανακοίνωσε την αποχώρησή του από την ενεργό δράση. 

Από το 2004 ο Μπορέλι είναι προπονητής της ομάδας νέων της Ρίβερ Πλέιτ.






1. ↑  Πάτησε ξανά Ελλάδα, για λογαριασμό του Ακράτητου, ο Χουάν Μπορέλι, in.gr
Καλλιέργεια του μαρουλιού που χρησιμοποιεί το σύστημα καλλιέργειας σε λεπτό στρώμα θρεπτικού διαλύματος
Η **υδροπονία** (από τις ελληνικές λέξεις *ύδωρ* - νερό και *πόνημα* - έργο) είναι μία τεχνική καλλιέργειας φυτών εκτός εδάφους, κυρίως στα αδρανή υποστρώματα. Οι θρεπτικές ουσίες απαραίτητες για την ανάπτυξη των φυτών δεν περιέχονται στο υπόστρωμα στο οποίο αναπτύσσεται το φυτό, όμως παρέχονται μέσω θρεπτικού διαλύματος. 

Η υδροπονία δίνει την δυνατότητα να ελέγχουμε τις συνθήκες στις οποίες αναπτύσσεται το φυτό - να ρυθμίζουμε το πρόγραμμα θρέψης του φυτού, θερμοκρασία και υγρασία του χώρου που περιβάλλει την ρίζα. Επίσης εφόσον το υπόστρωμα είναι αδρανές, δηλαδή στερεώνεται τις θρεπτικές ουσίες, απουσιάζουν και παθογόνοι μικροοργανισμοί και άλλοι εχθροί. Επιπλέον στο υπόστρωμα δεν αναπτύσσονται τα ζιζάνια που με τη σειρά του συνεπάγεται στη μηδενική χρήση φυτοφαρμάκων και ζιζανιοκτόνων. 

Όλα τα υδροπονικά συστήματα διακρίνονται σε δύο ομάδες: κλειστά όπου το θρεπτικό διάλυμα ανακυκλώνεται και ανοικτά στα οποία το θρεπτικό διάλυμα που περισσεύει χάνεται στο έδαφος.

Στην Ελλάδα
-----------

Στην Ελλάδα από υδροπονικές φάρμες καλύπτονται 1.450 στρέμματα 400 από τα οποία βρίσκονται στην Βόρεια Ελλάδα, 150 στρέμματα στην Στερεά Ελλάδα, 300 στρέμματα στην Αττική, 450 στρέμματα στην Πελοπόννησο, 100 στρέμματα στην Δυτική Ελλάδα και 350 στρέμματα στην Κρήτη.

Παραπομπές
----------

1. ↑  Gericke, William F. (1937). «Hydroponics - crop production in liquid culture media». *Science* **85** (2198): 177–178. doi:10.1126/science.85.2198.177. PMID 17732930. Bibcode: 1937Sci....85..177G.
2. ↑  dos Santos, J. D.; Lopes da Silva, A. L.; da Luz Costa, J.; Scheidt, G. N.; Novak, A. C.; Sydney, E. B.; Soccol, C. R. (2013). «Development of a vinasse nutritive solution for hydroponics». *Journal of Environmental Management* **114**: 8–12. doi:10.1016/j.jenvman.2012.10.045. ISSN 0301-4797. PMID 23201600.
Ο **Θεόδωρος Κατριβάνος** (25 Οκτωβρίου 1919 - 16 Οκτωβρίου 2004) ήταν Έλληνας δικηγόρος και πολιτικός από την Αρκαδία, που διετέλεσε βουλευτής, υπερνομάρχης και υφυπουργός. Τιμήθηκε το 2003 με το παράσημο του Ταξιάρχη του Τάγματος του Φοίνικα.

Βιογραφία
---------

Γεννήθηκε στο Λεοντάρι Αρκαδίας. Σπούδασε Νομικά στο Πανεπιστήμιο Αθηνών. Έλαβε ενεργά μέρος στην Εθνική Αντίσταση ως μέλος της Διαφώτισης της Επιτροπής του ΕΑΜ στην περιοχή της Πελοποννήσου.

Εξελέγη δημοτικός σύμβουλος στο Δήμο Αθηναίων το 1959 και το 1964. Την περίοδο της χούντας, ο Κατριβάνος συνελήφθη και φυλακίστηκε στη Λέρο , στη Γυάρο και μετά το 1973 στο Μπογιάτι. 

Μεταπολιτευτικά διορίστηκε Νομάρχης Αττικής το 1982 και υπηρέτησε ως την παραίτησή του, το 1985. Το Νοέμβριο του 1993 διορίστηκε Νομάρχης Αθηνών.

Στην ΕΔΑ έγινε γενικός γραμματέας το 1985 και πρόεδρος το 1993 στη θέση του Λεντάκη, που προσχώρησε στην Πολιτική Άνοιξη. Στις δημοτικές εκλογές του 1986 ήταν υποψήφιος Δήμαρχος Αθηναίων με το ΚΚΕ και ήρθε 3ος, με ποσοστό γύρω στο 18%.

Στην οικουμενική κυβέρνηση του Ξενοφώντα Ζολώτα υπηρέτησε ως υπουργός Εσωτερικών από τις 23 Νοεμβρίου 1989 ως τις 11 Απριλίου 1990.

Στις εκλογές του 1994 ήταν υποψήφιος νομάρχης Αθηνών-Πειραιώς με την υποστήριξη της ΝΔ και της Πολιτικής Άνοιξης, όμως ηττήθηκε από τον Ευάγγελο Κουλουμπή του ΠΑΣΟΚ.

To 1998 εξελέγη υπερνομάρχης με ποσοστό 53,8% στον δεύτερο γύρο στη Νομαρχιακή Αυτοδιοίκηση Αθηνών - Πειραιώς και υπηρέτησε ως τις 31 Δεκεμβρίου 2002.

Πέθανε σε ηλικία 84 ετών το 2004 και η κηδεία του έγινε με τιμές εν ενεργεία υπουργού.

Παραπομπές
----------

1. 1 2 3  [  Εφυγε από τη ζωή ο Θ. Κατριβάνος], Ριζοσπάστης, ηλεκτρονική έκδοση, 17-10-2004, ανάκτηση 30-8-2015.
2. ↑  Αρκάδων Χρόνοι Αρχειοθετήθηκε 2013-05-06 στο Wayback Machine. Πολιτικοί της Αρκαδίας.
3. ↑  Εφημερίδα «Το Ποντίκι», φύλλo 386, 17-10-1986.
4. ↑  ΓΓ της Κυβέρνησης - Η σύνθεση και οι μεταβολές στην κυβερνητική δομή στην Οικουμενική Κυβέρνηση Ζολώτα.
5. ↑  Υπουργείο Εσωτερικών Αρχειοθετήθηκε 2015-07-08 στο Wayback Machine. αποτελέσματα αυτοδιοικητικών εκλογών 1998, ανάκτηση 30-8-2015.
6. ↑  «Έφυγε» ο Θεόδωρος Κατριβάνος, antenna.gr, 16-10-2004, ανάκτηση 30-8-2015.
Ως **ψηφιακοί νομάδες** αποκαλείται μία νέα κοινωνική ομάδα ατόμων οι οποίοι δεν έχουν σταθερή κατοικία αλλά περιπλανώνται στον κόσμο, ζώντας μόνιμα σε οχήματα, σκάφη ή μισθώνοντας κατοικίες βραχυχρόνια. Η κύρια πηγή εισοδήματός τους είναι η απασχόληση μέσω του διαδικτύου, ως ανεξάρτητοι επιχειρηματίες ή τηλεεργαζόμενοι. Στην Ελλάδα ο όρος συχνά συγχέεται με τους ψηφιακούς μετανάστες, οι οποίοι επίσης απασχολούνται μέσω του διαδικτύου αλλα διαθέτουν μόνιμη κατοικία. Οι ψηφιακοί νομάδες και μετανάστες θεωρούνται πως θα αυξηθούν μέσα στα επόμενα χρόνια, κάτι που θα επιφέρει κοινωνιολογικές και οικονομικές μεταβολές σε παγκόσμια κλίμακα.

Παραπομπές
----------

1. ↑  Schlagwein, Daniel (6 Δεκεμβρίου 2018). «The History of Digital Nomadism». *International Workshop on the Changing Nature of Work (CNOW)*.
Ο **Αρούκκου**, ασσυρικά A-ru-uk-ku, παλαιά περσικά Harriukqa / Hariuwuka, ιρανικά Aryavuka / Aryuka, αραμαϊκά Aryuk (γενν. πριν το 656 π.Χ.) από τη Δυναστεία των Αχαιμενιδών ήταν πρίγκιπας της Περσίας.

Βιογραφία
---------

Ήταν ο πρωτότοκος γιος τού Κύρου Α΄ της Περσίας και της Παρσουμάς. Αδελφός του ήταν ο Καμβύσης Α΄ της Περσίας.

Έπειτα από την καταστροφή των Σούσων και τη διάλυση τού βασιλείου τού Ελάμ από τον Ασσουρμπανιπάλ της Ασσυρίας, ο Κύρος Α΄ έστειλε τον Αρούκκου στη Νινευή για να αναγνωρίσει την υπεροχή των Ασσυρίων το 639 π.Χ..

Το 835 π.Χ. το 24ο έτος της βασιλείας τού Σαλμανασέρ Γ΄ της Ασσυρίας, η περιοχή Παρσούα (στα Όρη Ζάγκρος) αναφέρεται, ότι περιείχε 27 βασιλείς. Έτσι αν θεωρήσουμε, ότι το Παρσουμάς κατάγεται από την Παρσούα, σημαίνει, ότι ο Κύρος Α΄ είχε εντωμεταξύ γίνει ένας από τους βασιλείς.

Σφραγίδα τού Κύρου Α΄, πατέρα τού Αρούκκου.
### Παραδοσιακές ταυτίσεις

Ο Αρούκκου παραδοσιακά ταυτοποιείται ως γιος τού Κύρου Α΄. Η μνεία του είναι στο αρχαιότερο κείμενο, που αναφέρεται σε Περσική βασιλική οικογένεια. Ερμηνεύουμε, ότι ο Καμβύσης Α΄ ήταν άλλος, διαφορετικός γιος. Με αυτό ως δεδομένο, ο Κύρος Α΄ θα γεννήθηκε όχι μετά το 680-675 π.Χ..

### Εναλλακτικές ερμηνείες

Ο Κύρος που αναφέρεται από τον Ασσουρμπανιπάλ δεν ήταν υποτελής, αλλά έδωσε οικειοθελώς δώρα στην Ασσυρία για να ασφαλίσει τις φιλικές σέσεις του με τον νέο του γείτονα. Όμως τα δώρα αυτά έχουν καταγραφεί στους Ασσυριακούς καταλόγους ως εισφορά τού Κύρου Α΄. Οι ιστορικοί θεωρούν, ότι ο Κύρος Α΄ θα ήταν πολύ μεγάλος σε ηλικία αν ταυτιστεί με τον Κύρο που έδωσε δώρα· επίσης το όνομα τού Αρρούκκου δεν είναι σίγουρο. Άλλοι ερευνητές απορρίπτουν την καταγωγή της Παρσουμάς από την Παρσούα.

Πηγές
-----

* Dietz Otto Edzard: history of Mesopotamia , p. 198
* Ernst Friedrich Weidner : The oldest message via the Persian royal house; Cyrus I was a contemporary of Assurbanipal. In: AfO , Vol 7 (1931/32), pp 1-7. ISSN 0066-6440 .


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Arukku  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Ο **Σόρεν Σκου** (δαν. *Søren Skou*) γεννήθηκε στις 20 Αυγούστου 1964 και είναι Δανός επιχειρηματίας και γενικός διευθυντής της A.P. Moller-Maersk από τον Ιούνιο του 2016 και γενικός διευθυντής της θυγατρικής της, Maersk Line, από το 2012.

Τον Δεκέμβριο του 2014, ο Σκου ονομάστηκε ένα από τα σημαντικότερα άτομα της παγκόσμιας ναυτιλιακής βιομηχανίας, σύμφωνα με το Lloyds List το 2014.

Ο Σκου έγινε συνεργάτης του ομίλου A.P. Moller-Maersk το 2007 και υπήρξε μέλος της εκτελεστικής επιτροπής της εταιρείας από το 2001, πριν από την προαγωγή του στο ρόλο του γενικού διευθυντή.

Επαγγελματική σταδιοδρομία
--------------------------

Ο Σκου εντάχθηκε στη Maersk Line το 1983. Μεταξύ του 1983 και του 1994, κατείχε διάφορες θέσεις στα γραφεία της εταιρείας στην Κοπεγχάγη και στη Νέα Υόρκη. Το 1994, μετακόμισε στην Κίνα για να εργαστεί ως διευθυντής επιχειρήσεων της Maersk Line για την Ανατολική Ασία πριν επιστρέψει στην Κοπεγχάγη για να αναλάβει τη θέση του διευθύνοντος συμβούλου το 1998. Τον επόμενο χρόνο μεταφέρθηκε στην Maersk Tankers όπου κατείχε βασικές εκτελεστικές θέσεις μέχρι και το διορισμό του ως διευθύνων σύμβουλος τον Ιούλιο του 2001. Κατά τη διάρκεια της θητείας του ως Διευθύνων Σύμβουλος της Maersk Tankers, ο Σκου ανέλαβε επίσης τη διαχείριση των θυγατρικών Damco, Maersk Procurement, Maersk Container Industry και το μερίδιο ιδιοκτησίας του ομίλου στις DFDS και Hoegh Autoliners.

Ο Σκου κατέχει πτυχίο πάνω στον τομέα της διοίκησης επιχειρήσεων από την Σχολή Επιχειρήσεων της Κοπεγχάγης, καθώς και μεταπτυχιακό πάνω στον ίδιο τομέα από την IMD, στην Ελβετία.

Παραπομπές
----------

1. ↑  Ανακτήθηκε στις 14  Ιουνίου 2019.
2. ↑  «Søren Skou Group CEO». 16 Νοεμβρίου 2016. Αρχειοθετήθηκε από το πρωτότυπο στις 16 Νοεμβρίου 2016. Ανακτήθηκε στις 13 Μαΐου 2019. CS1 maint: Unfit url (link)
3. ↑  «2. Nils Andersen and Søren Skou, AP Moller-Maersk». *lloydslist.maritimeintelligence.informa.com*. 12 Δεκεμβρίου 2014. Αρχειοθετήθηκε από το πρωτότυπο στις 13 Μαΐου 2019. Ανακτήθηκε στις 13 Μαΐου 2019.
4. 1 2  «Αρχειοθετημένο αντίγραφο». Αρχειοθετήθηκε από το πρωτότυπο στις 26 Μαΐου 2012. Ανακτήθηκε στις 13 Μαΐου 2019.

Εξωτερικοί σύνδεσμοι
--------------------

* Προφίλ στη maersk.com
* Προφίλ στη maerskline.com Αρχειοθετήθηκε 2017-05-30 στο Wayback Machine.
Η επιστήμη των ολογραμμάτων
Η **ολογραφία** (holography) είναι η επιστήμη και η πρακτική της παραγωγής ολογραμμάτων. Συνήθως, ένα ολόγραμμα είναι μια φωτογραφική καταγραφή ενός φωτεινού πεδίου και όχι μιας εικόνας που σχηματίζεται από έναν φακό και χρησιμοποιείται για την απεικόνιση μιας πλήρως τρισδιάστατης εικόνας του ολογραφωμένου αντικειμένου, που φαίνεται χωρίς τη βοήθεια ειδικών ποτηριών ή άλλα ενδιάμεσα οπτικά συστήματα. Το ίδιο το ολόγραμμα δεν είναι μια εικόνα και είναι συνήθως ακατανόητο όταν βλέπει κανείς κάτω από το διάχυτο φως του περιβάλλοντος.

Είναι μια κωδικοποίηση του φωτεινού πεδίου ως πρότυπο παρεμβολής φαινομενικά τυχαίων μεταβολών στην αδιαφάνεια, την πυκνότητα ή το προφίλ επιφάνειας του φωτογραφικού μέσου. Όταν φωτίζεται κατάλληλα, το πρότυπο παρεμβολής περιθάλπει το φως σε μια αναπαραγωγή του αρχικού φωτιστικού πεδίου και τα αντικείμενα που βρίσκονται σε αυτό φαίνονται να παραμένουν εκεί, παρουσιάζοντας οπτικές ενδείξεις βάθους όπως parallax και προοπτική που αλλάζουν ρεαλιστικά με οποιαδήποτε αλλαγή στη σχετική θέση του παρατηρητή.

Στην καθαρή της μορφή, η ολογραφία απαιτεί τη χρήση φωτός λέιζερ για φωτισμό του θέματος και για προβολή του τελικού ολογράμματος. Σε μια σύγκριση δίπλα-δίπλα σε βέλτιστες συνθήκες, μια ολογραφική εικόνα είναι οπτικά αδιαίρετη από το πραγματικό θέμα, εάν το ολόγραμμα και το θέμα ανάβουν ακριβώς όπως ήταν κατά τη στιγμή της εγγραφής.

Ένα μικροσκοπικό επίπεδο λεπτομέρειας σε όλο τον καταγεγραμμένο όγκο χώρου μπορεί να αναπαραχθεί. Στην κοινή πρακτική, ωστόσο, γίνονται σημαντικοί συμβιβασμοί στην ποιότητα της εικόνας για την εξάλειψη της ανάγκης για φωτισμό με λέιζερ κατά την προβολή του ολογράμματος, και μερικές φορές, στο μέτρο του δυνατού, και κατά την πραγματοποίησή του. Η ολογραφική απεικόνιση συχνά καταφεύγει σε μια μη ολογραφική ενδιάμεση διαδικασία απεικόνισης, προκειμένου να αποφευχθούν τα επικίνδυνα υψηλής ισχύος παλμικά λέιζερ που χρειάζονται για να «παγώσουν» οπτικά τα ζωντανά άτομα, όπως ακριβώς απαιτεί η διαδικασία ολογραφικής εγγραφής με εξαιρετικά δυσμενή κίνηση. Τα ολογράμματα μπορούν πλέον να δημιουργούνται εξ ολοκλήρου από υπολογιστή για να εμφανίζουν αντικείμενα ή σκηνές που δεν υπήρχαν ποτέ.

Η ολογραφία διακρίνεται από τις φακοειδείς και άλλες προηγουμένως αυτοστερεοσκοπικές τεχνολογίες 3D απεικόνισης, οι οποίες μπορούν να παράγουν επιφανειακά παρόμοια αποτελέσματα, αλλά βασίζονται σε συμβατικές απεικονίσεις φακών. Οι ψευδαισθήσεις στο στάδιο, όπως το φάντασμα του Pepper και άλλες ασυνήθιστες, αινιγματικές ή φαινομενικά μαγικές εικόνες, συχνά ονομάζονται επίσης λανθασμένα ολογράμματα.

Παραπομπές
----------

1. ↑  «Τι είναι η Ολογραφία». *www.hih.org.gr*. Ανακτήθηκε στις 13 Ιουνίου 2019.
Ο **Αζίζ Ντουγουάικ** (Aziz Duwaik, στα αραβικά: عزيز دويك) (γεννήθηκε στις 12 Ιανουαρίου 1948) είναι πολιτικός από την Παλαιστίνη, Πρόεδρος του Παλαιστινιακού Νομοθετικού Συμβουλίου (PLC) από την εκλογή του στη θέση, στις 18 Ιανουαρίου 2006. Ως πρόεδρος της PLC, αναγνωρίζεται από πολλούς Παλαιστίνιους, συμπεριλαμβανομένων και εκείνων που κατοικούν στη Γάζα, ως ο μεταβατικός Πρόεδρος της Παλαιστινιακής Εθνικής Αρχής από τις 19 Οκτωβρίου 2016, οπότε διαλύθηκε η κυβέρνηση εθνικής ενότητας. Αναγνωριζόταν επίσης ως μεταβατικός πρόεδρος από τις 15 Ιανουαρίου 2009, όταν επίσημα τερματίστηκε η θητεία του εκλεγμένου προέδρου Μαχμούντ Αμπάς, έως τις 2 Ιουνίου 2014, όταν σχηματίστηκε η κυβέρνηση εθνικής ενότητας. Φυλακίστηκε στο Ισραήλ στις 6 Αυγούστου του 2006 με την κατηγορία ότι ήταν μέλος της Χαμάς και απελευθερώθηκε στις 22 Ιουνίου του 2009.

Βιογραφία
---------

Σπούδασε στο Εθνικό Πανεπιστήμιο *An-Najah* στη Ναμπλούς της Δυτικής Όχθης. Έχει διδακτορικό στον περιφερειακό και αρχιτεκτονικό σχεδιασμό από το Πανεπιστήμιο της Πενσυλβάνια.

Ο Ντουγουάικ συνελήφθη πολλές φορές και εξορίστηκε από τα παλαιστινιακά εδάφη και απεστάλη στο νότιο Λίβανο, μαζί με 400 ακόμα μέλη της Χαμάς το 1992.

Συνελήφθη από το Ισραήλ στις 29 Ιουνίου του 2006 στα πλαίσια της επιχείρησης Θερινές Βροχές του Ισραήλ. Στη συνέχεια απελευθερώθηκε και έπειτα συνελήφθη ξανά στις 6 Αυγούστου του 2006. Ο ίδιος κατήγγειλε τον άγριο ξυλοδαρμό του κατά την κράτησή του. Οι δικηγόροι του επίσης ισχυρίστηκαν ότι κρατούνταν ο πελάτης τους υπό ανθυγιεινές συνθήκες. Τον Αύγουστο του 2006 απαγγέλθηκαν κατηγορίες εναντίον του Ντουγουάικ ως μέλους της Χαμάς και επίσης ότι είχε επαφές με τον Χαλέντ Μεσάαλ, ηγέτη της Χαμάς. Ο ίδιος κατηγόρησε το Ισραήλ ότι χρησιμοποιούσε τον "πολιτικό εκβιασμό", ισχυριζόμενος ότι η σύλληψή του ήταν κατά παράβαση του διεθνούς δικαίου. Παρά την βουλευτική ασυλία, ο Ντουγουάικ φυλακίστηκε μαζί με άλλα μέλη της Χαμάς.

### Απελευθέρωση 2009

Δυο μήνες πριν εκτίσει την τριετή ποινή του, το Ισραήλ απελευθέρωσε τον Ντουγουάικ. Αποφυλακίστηκε από τις φυλακές Χανταρίμ, κοντά στο Τελ Αβίβ και στη συνέχεια οδηγήθηκε σε ισραηλινό στρατιωτικό φυλάκιο έξω από την πόλη Τουλκαρέμ. Η απόφαση για την αποφυλάκισή του, για λόγους υγείας, λήφθηκε από στρατιωτικό δικαστήριο στη Ραμάλα.

Παραπομπές
----------

1. ↑  Patrick Martin (2009-07-18). «Fancy that, a moderate in Hamas». *The Globe and Mail* (Toronto). Αρχειοθετήθηκε από το πρωτότυπο στις 2009-08-23.. Ανακτήθηκε στις 2009-08-03.
2. ↑  «Hamas Says Dweik "Real President" until Elections are Held». Al-Manar. 25 Ιουνίου 2006. Ανακτήθηκε στις 3 Αυγούστου 2009. [*νεκρός σύνδεσμος*]
3. ↑  Waked, Ali (2006-02-16). «'Our model is Muhammad': Hamas candidate for PA parliament speaks to Ynet about his views of the future». *Ynetnews*.. Ανακτήθηκε στις 2008-04-19.
4. 1 2  «Hamas speaker charged in Israel». *BBC News*. 2006-08-22.. Ανακτήθηκε στις 2008-04-19.
5. ↑  Hamas parliament Speaker released *BBC News*. BBC MMVI, 23 Ιουνίου 2009.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 4425155411329608940004
* GND: 1181576172

 |

 |
Ο κυκλώνας Ναργκίς στις 1 Μαΐου 2008
Ο **κυκλώνας Ναργκίς** (*Nargis*) ήταν ένας ισχυρός κυκλώνας και η χειρότερη φυσική καταστροφή στην ιστορία της Μιανμάρ. Ο τυφώνας σχηματίστηκε στις 27 Απριλίου 2008 στο Κόλπο της Βεγγάλης και έφτασε στη Μιανμάρ στις 2 Μαΐου, προκαλώντας μεγάλες καταστροφές και περισσότερους από 146.000 θανάτους. Στη Λαμπούτα μόνο, οι θάνατοι έφτασαν τους 80.000. Επίσης, οι εκτιμήσεις έκαναν λόγο για 55.000 αγνοούμενους. Θεωρείται ότι οι εκτιμήσεις της κυβέρνησης παρουσίασαν σκόπιμα έναν μικρότερο αριθμό και υπάρχουν υπόνοιες ότι η κυβέρνηση σταμάτησε τις επίσημες μετρήσεις όταν οι νεκροί ξεπέρασαν τις 138.000 χιλιάδες, για να αποφύγει μια πιθανή πτώση της. Οι συνολικές καταστροφές υπολογίστηκαν σε 10 δις δολάρια ΗΠΑ, οι ακριβότερες που έχουν προκληθεί από κυκλώνα στην περιοχή.

Ο Ναργκίς ήταν ο πιο θανατηφόρος ονοματισμένος κυκλώνας στο βόρειο Ινδικό, καθώς και ο δεύτερος πιο θανατηφόρος ονοματισμένος κυκλώνας όλων των εποχών, μετά τον τυφώνα Νίνα του 1975. Μαζί με τους μη ονοματισμένους τυφώνες, ο Ναργκίς είναι ο 8-ος πιο θανατηφόρος τυφώνας, αλλά λόγω της αβεβαιότητας των θανάτων που προκλήθηκαν από τον Ναργκίς και αυτών που προκλήθηκαν από άλλους τυφώνες, όπως ο κυκλώνας του Μπανγκλαντές του 1991, ο Ναργκίς μπορεί να θεωρηθεί ως ο έβδομος πιο θανατηφόρος τυφώνας όλων των εποχών.

Χρονικό
-------

Ο Ναργκίς ήταν ο πρώτος τυφώνας του 2008 στο βόρειο Ινδικό. Σχηματίστηκε στη κεντρική περιοχή του Κόλπου της Βεγγάζης. Αρχικά κινήθηκε προς τα βόρεια και, συναντώντας ευνοϊκές συνθήκες, έγινε ισχυρότερος. Ένα βόρειο ρεύμα ξηρού αέρα αποδυνάμωσε τον κυκλώνα, αλλά σύντομα ο κυκλώνας δυνάμωσε ξανά, με ταχύτητες ανέμου τουλάχιστον μέχρι 165 χλμ/ώρα, σύμφωνα με την Μετεωρολογική Υπηρεσία της Ινδίας. Σύμφωνα με άλλες μετρήσεις, οι άνεμοι είχαν ταχύτητα μέχρι 217 χλμ/ώρα, κατατάσσοντας των Ναργκίς ως κυκλώνα κατηγορίας 4 στην Κλίμακα Σαφίρ-Σίμπσον. Ο τυφώνας έφτασε στην Μυαμάρ στις 2 Μαΐου, στη μέγιστη ισχύ του. Ήταν ο πρώτος κυκλώνας που χτύπησε τη χώρα μετά τον τυφώνα Μάλα του 2006, ο οποίος αν και ισχυρότερος, δεν προκάλεσε τόσες καταστροφές. Ο τυφώνας πέρασε και από τη μεγαλύτερη πόλη της χώρας, την Γιανγκόν.

Παραπομπές
----------

1. ↑  "80,000 dead in one Burma province" Αρχειοθετήθηκε 2009-04-17 στο Wayback Machine. *The Australian*, 9 Μαΐου 2008
2. ↑  Hurricane Season 2009: Aila (Bay of Bengal) NASA. 17 Ιουλίου 2009. Ανακτήθηκε την 31 Οκτωβρίου 2012
3. ↑  Aid trickles into Burma, but toll 'could reach 1 million if disease set in
4. ↑  «Asian bloc to handle Burma aid». Toronto Star. 19 Μαΐου 2008.. Ανακτήθηκε στις 2008-05-19.
5. ↑  India Meteorological Department (2008). «Tropical Storm "Nargis" Advisory No. Thirty-Six Issued At 1100 UTC of 2 May 2008 Based on 0900 UTC Charts of 2 May 2008». Αρχειοθετήθηκε από το πρωτότυπο στις 1 Μαΐου 2008. Ανακτήθηκε στις 2 Μαΐου 2008.
6. ↑  Joint Typhoon Warning Center (2008). «Cyclone Nargis Warning NR 020». Ανακτήθηκε στις 2 Μαΐου 2008. [*νεκρός σύνδεσμος*]
7. ↑  India Meteorological Department (2008). «May 2, 2008 Shipping Bulletin for Met. Area VIII North of Equator». Αρχειοθετήθηκε από το πρωτότυπο στις 30 Αυγούστου 2008. Ανακτήθηκε στις 2 Μαΐου 2008.
Η **IC Markets** είναι μια αυστραλιανή εταιρεία χρηματιστηριακών συναλλαγών. Η IC Markets ειδικεύεται σε συμβάσεις επί διαφορών (CFD) στις αγορές forex, δεικτών, εμπορευμάτων, τίτλων και χρηματιστηρίου στην Ασία, τη Λατινική Αμερική, τη Μέση Ανατολή, την Αυστραλία και την Ευρώπη. Η έδρα της εταιρείας βρίσκεται στο Σίδνεϊ της Αυστραλίας.

Ιστορία
-------

Η IC Markets ιδρύθηκε το 2007 από τον Άντριου Μπουτζίνσκι. Το 2009, αδειοδοτήθηκε από την Αυστραλιανή Επιτροπή Κινητών Αξιών και Επενδύσεων με αριθμό άδειας 335692. Το 2015, ανακοίνωσε ότι θα καλύψει το αρνητικό υπόλοιπο μετά την απότομη κατάρρευση του ελβετικού φράγκου στις 15 Ιανουαρίου 2015. Το 2017, εισήγαγε 4 κρυπτονομίσματα στη γκάμα των νομισμάτων της. Τον Οκτώβριο του 2018, η εταιρεία ανακοίνωσε ότι είχε λάβει κυπριακή άδεια.

Ο Νικ Τουίνταλ διορίστηκε ως Γενικός Διευθυντής τον Δεκέμβριο του 2019.

Λειτουργίες
-----------

Οι δραστηριότητας της IC Markets ρυθμίζονται από την CySEC στην ΕΕ, την Αρχή Χρηματοπιστωτικής Συμπεριφοράς στις Σεϋχέλλες και την Αυστραλιανή Επιτροπή Κινητών Αξιών και Επενδύσεων στην Αυστραλία.

Η IC Markets προσφέρει MetaTrader 4 και 5, Ctrader και υποστηρίζει εργαλεία, που λειτουργούν μέσω Διαδικτύου, στον υπολογιστή και τις κινητές συσκευές. Προσφέρει CFD σε Bitcoin, Bitcoin Cash, Ethereum, Dash, Litecoin, Ripple, EOS, Emercoin, Namecoin και PeerCoin.

Οι χρηματιστηριακοί δείκτες που καλύπτονται από την IC Markets περιλαμβάνουν τα ακόλουθα: S&P 500, Dow Jones Industrial Average, FTSE Index και Australian S&P 200.

Προσφέρει CFD για τα ακόλουθα προϊόντα: πολύτιμα μέταλλα, γεωργικά προϊόντα και ενεργειακούς πόρους, συμπεριλαμβανομένου του αργού πετρελαίου WTI, Brent και του φυσικού αερίου.

Παραπομπές
----------

1. ↑  «IC Markets Becomes Latest Broker to Brace for Potential Brexit Impact». financemagnates.com. Ανακτήθηκε στις 9 Αυγούστου 2021.
2. ↑  «IC Markets Covering 90% of Client Negative Losses from Swiss Franc Volatility». financemagnates.com. Ανακτήθηκε στις 9 Αυγούστου 2021.
3. ↑  «Australia Retail FX broker IC Markets reports record volumes of $343 billion for August». leaprate.com. Ανακτήθηκε στις 9 Αυγούστου 2021.
4. ↑  «IC Markets Obtains CySEC License, Opens Cyprus Office». financemagnates.com. Ανακτήθηκε στις 9 Αυγούστου 2021.
5. ↑  «IC Markets Appoints Nick Twidale as General Manager». financemagnates.com. Ανακτήθηκε στις 9 Αυγούστου 2021.
6. ↑  «CySEC IC Markets (EU) Ltd». cysec.gov.cy. Ανακτήθηκε στις 9 Αυγούστου 2021.
7. ↑  «IC Markets To Embrace Cryptocurrency Trading, Adds Bitcoin». comparic.com. Ανακτήθηκε στις 9 Αυγούστου 2021.
8. ↑  «Best S&P 500 Brokers Guide». comparebrokers.co. Ανακτήθηκε στις 9 Αυγούστου 2021.
9. ↑  «Public Finance International - IC Markets Review». publicfinanceinternational.org. Ανακτήθηκε στις 9 Αυγούστου 2021.
Η **Νικοβούλη** ήταν Ελληνίδα ιστορικός που πιθανότατα έζησε μεταξύ του 1ου και του 3ου αι. π.Χ. Δεν έχουν διασωθεί βιογραφικά της στοιχεία και ό,τι γνωρίζουμε για εκείνη προέρχεται από τον Αθήναιο. Σύμφωνα με τον Αθήναιο, η Νικοβούλη έγραψε ένα έργο για τη ζωή του Μεγάλου Αλεξάνδρου και για την τάση του Μακεδόνα βασιλιά να πίνει υπερβολικά. Για την τάση του αυτή είχαν μιλήσει και άλλοι ιστορικοί.

Η ταυτότητα, το φύλο αλλά ακόμα και η ίδια η ύπαρξη της Νικοβούλης αμφισβητήθηκαν όπως έχει γίνει και στην περίπτωση πολλών άλλων γυναικών που έζησαν πριν και μετά από εκείνη. Ο Αθήναιος αναφέρει τη φράση «*Νικοβούλη δὲ ἢ ὁ ἀναθεὶς ταύτῃ τὰ συγγράμματα*» («*η Νικοβούλη ή εκείνος που της απέδωσε αυτά τα συγγράμματα*») χωρίς να εξηγεί γιατί αμφισβητεί την ύπαρξή της. Το ίδιο έκανε και όταν αμφισβήτησε χωρίς λόγο ακόμα και την ύπαρξη της Παμφίλης της Επιδαύριας. Το όνομα της Νικοβούλης αναφέρεται δύο φορές ως πηγή στην *Φυσική Ιστορία* του Πλίνιου του Πρεσβύτερου.

Η Νικοβούλη αναφέρεται στο έργο της Τζούντι Σικάγο *Το Δείπνο*, στο σερβίτσιο της Ασπασίας.

Παραπομπές
----------

1. 1 2 3 4 5  Plant, Ian Michael (2004). *Women Writers of Ancient Greece and Rome: An Anthology*. University of Oklahoma Press. ISBN 978-0-8061-3621-9.
2. ↑  Wertheim, Margaret (1995). *Το Παντελόνι του Πυθαγόρα*. Αθήνα: Π. Τραυλός - Ε. Κωσταράκη. ISBN 960-7122-87-9. 1182614381.
3. ↑  Sheridan, Brian. *Finding the Narrative in a Lost Historian: The Case of the Alexander Historian Nicobule (FGrHist 127)*. .
4. ↑  «Naturalis Historia/Liber I - Wikisource». *la.wikisource.org* (στα Λατινικά). Ανακτήθηκε στις 23 Ιουλίου 2021.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 64395828
* LCCN: no98130504
* ISNI: 0000 0000 8635 4184
* GND: 102400512
* SUDOC: 076576159

 |

 |
Η **Μάνταμπα** (αραβικά: مادبا, · εβραϊκά: מֵידְבָא· μωαβιτικά: 𐤌𐤄𐤃𐤁𐤀), *Μήδαβα* στην κοινή ελληνιστική  είναι η πρωτεύουσα του ομώνυμου κυβερνείου στην κεντρική Ιορδανία, με πληθυσμό περίπου 60.000 κατοίκους. Είναι περισσότερο γνωστή για τα βυζαντινά και τα ομεϋαδικά μωσαϊκά, ιδίως για έναν μεγάλο ψηφιδωτό χάρτη της βυζαντινής εποχής των Αγίων Τόπων. Η Μήδαβα βρίσκεται 30 χιλιόμετρα νοτιοδυτικά της πρωτεύουσας Αμμάν. Έχει μακρά ιστορία και απλώνεται στην ιστορική γη του Μωάβ. Η πόλη, η οποία βρίσκεται περίπου 780 μέτρα πάνω από την επιφάνεια της θάλασσας, απέχει περίπου 9 χιλιόμετρα από την τοποθεσία της αρχαίας πόλης Εσεβών.

Παραπομπές
----------

1. ↑  Στέφανος Βυζάντιος, Εθνικά, § Μ449.6
2. ↑  Ἰώσηπος Ματθίου παῖς, Ἰουδαϊκὴ ἀρχαιολογία, § 13.15.4
Οι **Κενεζαίοι**, ή **Κενιζίτες** ήταν αρχαίος βιβλικός λαός που αναφέρεται στη Παλαιά Διαθήκη. Τους Κενεζαίους αναφέρει ο Μωυσής στη Γένεση.

Οι Κενεζαίοι ήταν ένας αρχαιότατος νομαδικός λαός στη περιοχή της Συρίας που κατήλθε και εγκαταστάθηκε μόνιμα στην αρχαία Παλαιστίνη πριν την εκεί εγκατάσταση του Αβραάμ, οι απόγονοι του οποίου καθοδηγούμενοι από τον Γιαχβέ έμελλε να υποτάξουν και αυτόν τον λαό μεταξύ άλλων εισβάλλοντας στα εδάφη τους. Οι Κενεζαίοι φέρονταν να είχαν φυλετική συγγένεια με τους Κεναίους.

Πηγές
-----

* Γένεση: Κεφ.ιε΄(15):19.
* Μεγάλη Ελληνική Εγκυκλοπαίδεια τομ.ΙΔ΄, σελ.178.
**Ὀφέλλας**, αρχαιοελληνικό αντρικό κύριο όνομα.

Ετυμολογία
----------

Το όνομα *Ὀφέλλας* προέρχεται από το αρχαιοελληνικό ρήμα *ὀφέλλω* «αυξάνω, μεγαλώνω» και αυτό από το αμάρτυρο \**ὀφείλ-jω* < ινδοευρωπαϊκό \**obhel-* «αυξάνω».

Διάδοση του ονόματος
--------------------

Σύμφωνα με τη *Θετίμα*, το όνομα *Ὀφέλλας* εμφανίζεται στο *Lexicon of Greek Personal Names (LGPN)* να το φέρουν 4 άτομα (4ος αι. π.Χ. 3ος αι. π.Χ.), και με γεωγραφική διασπορά: Πέλλα, Αμφίπολη, Όλυνθος, Κορινθία.
Παράλληλος τύπος *Ὀφέλας* (3ος αι. π.Χ. Αμφίπολη).

Σημασιολογικά παρεμφερή είναι τα αρχαία αθηναϊκά ονόματα: *Ὀφέλων*, *Ὀφέλανδρος*.

Τέλος, αν η σύνδεση με το μυκηναϊκό *o-pe-ro* «χρέος, έλλειμμα» είναι έγκυρη, τότε στην ίδια λεξικολογική οικογένεια εντάσσονται και οι λέξεις *ὀ-φείλω*, *ὄφελος*, *ὠφέλεια*, *ὠφελῶ*, και είναι σημασιολογικά παρεμφερή τα αρχαιοελληνικά ονόματα: *Ὠφελίμη*, *Ὠφελίμα*, *Ὠφέλινος*, *Ὠφελίων*.

Γυναικείος τύπος του ονόματος
-----------------------------

Ο γυναικείος τύπος Οφηλία φαίνεται ότι δημιουργήθηκε το 15ο αιώνα από τον Ναπολιτάνο ποιητή Τζάκοπο Σαννατσάρο (Jacopo Sannazaro, 1457–1530). Το όνομα έγινε γνωστό και διαδόθηκε από τον *Άμλετ* του Σαίξπηρ.

Παραπομπές
----------

1. ↑  Γεώργιος Μπαμπινιώτης, *Λεξικό της Ελληνικής Γλώσσας*, Κέντρο Λεξικολογίας, Αθήνα, δεύτερη έκδοση, ανατύπωση, 2005.
2. ↑  *Θετίμα*[*νεκρός σύνδεσμος*].
3. ↑  *Athenian Onomasticon*.
4. ↑  *Athenian Onomasticon*.
5. ↑  *Athenian Onomasticon*.
6. ↑  *Θετίμα*[*νεκρός σύνδεσμος*].
7. ↑  *Θετίμα*[*νεκρός σύνδεσμος*].
8. ↑  J. Madison Davis, A. Daniel Frankforter, *The Shakespeare Name Dictionary*, Routledge, 2004, σ. 681 ISBN 0-203-67712-9 (Adobe e-Reader Format).

Εξωτερικοί σύνδεσμοι
--------------------

|  |  |
| --- | --- |
| wiktionary logo | Το *Βικιλεξικό* έχει σχετικό λήμμα:  **Ὀφέλλας**  |
Ένα **extranet** (ουσιαστικά «εξωδίκτυο») είναι ένα δίκτυο υπολογιστών που επιτρέπει την ελεγχόμενη πρόσβαση από ένα εξωτερικό χώρο, για συγκεκριμένες επιχειρήσεις ή εκπαιδευτικούς σκοπούς. Στο πλαίσιο των επιχειρήσεων προς τις επιχειρήσεις, ένα extranet μπορεί να θεωρηθεί ως προέκταση του intranet ενός οργανισμού που έχει επεκταθεί σε χρήστες εκτός του οργανισμού, συνήθως συνεργάτες, πωλητές και προμηθευτές, που είναι εκτός από όλους τους άλλους χρήστες του Διαδικτύου. Σε αντίθεση,με τα μοντέλα των επιχειρήσεων προς τους καταναλωτές (B2C) εμπεριέχουν γνωστούς servers από μία ή περισσότερες εταιρίες, που επικοινωνούν με άγνωστους χρήστες καταναλωτές. Ένα extranet είναι παρόμοιο με ένα DMZ υπό την έννοια ότι παρέχει πρόσβαση στις απαραίτητες υπηρεσίες για ένα εταιρικό κανάλι, χωρίς τη χορήγηση πρόσβασης σε ολόκληρο το δίκτυο ενός οργανισμού.

Εφαρμογές σε επιχειρήσεις
-------------------------

Στα τέλη της δεκαετίας του 1990 και στις αρχές της δεκαετίας του 2000, πολλές βιομηχανίες άρχισαν να χρησιμοποιούν « extranet », ο όρος για να περιγραφεί τα αποθετήρια των κοινών διαμοιραζομένων δεδομένων (και υποστήριξη εφαρμογών) προσβάσιμα μέσω του διαδικτύου μόνο σε εξουσιοδοτημένα μέλη των συγκεκριμένων ομάδων εργασίας - για παράδειγμα, οι γεωγραφικά διάσπαρτες πολλαπλές ομάδες έργων. Ορισμένες εφαρμογές προσφέρονται σε ένα λογισμικό ως υπηρεσία βάσης.
Για παράδειγμα, στον κλάδο των κατασκευών, οι ομάδες έργου μπορούν να αποκτήσουν πρόσβαση σε ένα Extranet δίκτυο και να μοιραστούν σχέδια, φωτογραφίες και έγγραφα, και να χρησιμοποιούν online εφαρμογές για να επισημάνουν,να κάνουν παρατηρήσεις, να διαχειρίζονται και να υποβάλουν έκθεση για το έργο που σχετίζεται με τις επικοινωνίες. Το 2003 στο Ηνωμένο Βασίλειο, πολλούς από τους κορυφαίους προμηθευτές αποτέλεσαν το "Construction\_collaboration\_technology" (NCCTP) για την προώθηση των τεχνολογιών και τη δημιουργία προτύπων ανταλλαγής δεδομένων μεταξύ των διαφόρων συστημάτων δεδομένων. Τον ίδιο τύπο κατασκευής εστιασμένη στις ίδιες τεχνολογίες έχουν επίσης αναπτυχθεί στις Ηνωμένες Πολιτείες, την Αυστραλία και την Ηπειρωτική Ευρώπη.

Παραπομπές
----------

1. ↑  «DMZ». *Βικιπαίδεια*. 2019-10-14. . [*νεκρός σύνδεσμος*]

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **εξωδίκτυο**  |
To **Fiber to the Home** (**Ίνα μέχρι την Κατοικία**) ή **FTTH** είναι μια FTTx τεχνολογία (δηλαδή μια αρχιτεκτονική σύνδεσης σε δίκτυο Οπτικών ινών), στην οποία η οπτική ίνα φτάνει μέχρι το χώρο (κατοικίας ή εργασίας) του τελικού χρήστη.

Το FTTH έρχεται έτσι σε αντίθεση με μεθόδους όπως οι Fiber to the Building (FTTB), Fiber to the Node (FTTN), Fiber to the Curb (FTTC), ή Hybrid Fibre-Coaxial (HFC), στις οποίες χρησιμοποιείται κάποιο παραδοσιακό φυσικό μέσο (όπως χάλκινα ή ομοαξονικά καλώδια) για το τελευταίο Μίλι.

To FTTH, λόγω του ότι χρησιμοποιεί 100% οπτικές ίνες, μπορεί να πετύχει πάρα πολύ υψηλούς ρυθμούς μετάδοσης δεδομένων. Χαρακτηριστικό παράδειγμα αποτελεί η πιλοτική υπηρεσία που διέθεσε η France Telecom στη Γαλλία στα μέσα του 2006, και η οποία παρείχε πρόσβαση στο Internet με ταχύτητα 2,5/1,2 Gbps.
Ο **Κένεμπεκ** (αγγλικά: *Kennebec River*) είναι ποταμός μήκους 270 χλμ. ο οποίος βρίσκεται εξ ολοκλήρου στην πολιτεία Μέιν των Ηνωμένων Πολιτειών. 

Οι πηγές του βρίσκονται στη Λίμνη Μούσχεντ στο κεντροδυτικό Μέιν. Οι ανατολική και η δυτική πηγή του συμβάλουν στο Ίντιαν Ποντ και ο ποταμός στη συνέχεια ρέει προς τον νότο περνώντας από το Χάρις Στέισον Νταμ (*Harris Station Dam*), το μεγαλύτερο υδροηλεκτρικό σταθμό της πολιτείας. Στο Δε Φορκς συμβάλει ο παραπόταμός του, Ντεντ Ρίβερ, ο οποίος καλείται και Γουέστ Μπραντς, και στη συνέχεια περνά από τις πόλεις Μάντισον, Σκάοχιγκαν, Γουότερβιλ και την πρωτεύουσα της πολιτείας, Αουγκούστα. Στο Ρίτσμοντ εκβάλει στον Κόλπο Μέριμιτινγκ, ένα παλιρροϊκό κόλπο γλυκού νερού, 26 χιλιομέτρων, στον οποίο εκβάλλουν επίσει ο ποταμός Αντροσκόγκιν και πέντε μικρότεροι ποταμοί. Απο εκεί ο Κένεμπεκ διαρρέει ο ναυπηγικό κέντρο το Μπαθ, και εκβάλλει τελικώς στον Κόλπο του Μέιν στον Ατλαντικό Ωκεανό. Η παλίρροια επηρεάζει το ύψος του ποταμού εώς και μέχρι την Αουγκούστα. Μερικοί από τους παραπόταμους του Κένεμπεκ είναι ο ποταμός Κάραμπασετ, ο ποταμός Σάντι και ο ποταμός Σεμπάστικουκ.

Το όνομα «Κένεμπεκ» προέρχεται από την λέξη της ανατολικής αμπενάκι */kínipekʷ/*, που σημαίνει «μεγάλο σώμα στάσιμου νερού, μεγάλος κόλπος.»

Παραπομπές
----------

1. ↑  U.S. Geological Survey. National Hydrography Dataset high-resolution flowline data. The National Map, accessed June 30, 2011
2. ↑  John F. Hall, *The Upper Kennebec Valley*, p. 7. The main stem from Indian Pond was sometimes called the East Branch.
3. ↑  Bright, William (2004). *Native American placenames of the United States*. University of Oklahoma Press. σελ. 212. ISBN 978-0-8061-3598-4. Ανακτήθηκε στις 14 Απριλίου 2011.

Εξωτερικοί σύνδεσμοι
--------------------

* Πολυμέσα σχετικά με το θέμα  Kennebec River στο Wikimedia Commons

  


|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Ηνωμένες Πολιτείες
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 195145542729196642082
* LCCN: sh85071931

 |

 |
Ο **Γιώργος Σουξές** (Αθήνα ,2 Ιανουαρίου 1959 ) είναι Έλληνας ηθοποιός.

Βιογραφικό
----------

Γεννήθηκε στις 2 Ιανουαρίου το 1959 στην Αθήνα (Πετρούπολη). Ξεκίνησε την καριέρα του ως ηθοποιός το 1981 με συμμετοχές σε διάφορες βιντεοταινίες ενώ μέχρι το 1990 είχε λάβει μέρος σε συνολικά 12 παραγωγές βιντεοταινιών. Από τις αρχές της δεκαετίας του 1990 ξεκίνησε να λαμβάνει μέρος σε σειρές στην τηλεόραση. Πιο συγκεκριμένα κάποιες από τις πρώτες του συμμετοχές έγιναν στις σειρές *Μπελάδες για δύο*, *Τμήμα ηθών* και *Το τελευταίο αντίο*. Τις σεζόν 2000-2002 και 2004-2007 συνεργάστηκε με τον σκηνοθέτη Πάνο Κοκκινόπουλο στις εγκληματολογικές σειρές *Κόκκινος κύκλος* και *10η εντολή*. Τα επόμενα χρόνια ακολούθησαν διάφορες guest εμφανίσεις τόσο σε δραματικές, όσο και σε κωμικές τηλεοπτικές σειρές. Από το 2013 μέχρι το 2015 έπαιξε στην καθημερινή σειρά *Κλεμμένα όνειρα*. Από το 2019 μέχρι και το 2022, αποτελούσε μέρος του καστ της σειράς εποχής *Άγριες μέλισσες*. Μέχρι σήμερα έχει συμμετάσχει σε περισσότερες από 50 τηλεοπτικές δουλειές.

Στον κινηματογράφο έχει παίξει σε 25 περίπου παραγωγές. Αξιοσημείωτος σταθμός στην καριέρα του ήταν το 2011, όταν έλαβε μέρος σε 5 κινηματογραφικές ταινίες μεταξύ των οποίων *Μια φορά και ένα... μωρό* και *Νήsos 2: Το νησί του χαμένου θησαυρού*.

Θεατρικές παραστάσεις
---------------------

Κατάλογος βασικών πληροφοριών θεατρικών παραστάσεων στις οποίες ο Γ. Σουξές συμμετείχε ως ηθοποιός. 

Άμεση ενημέρωση καταλόγου
Αυτός ο κατάλογος ενημερώνεται περιοδικά με μηχανικό τρόπο από ένα bot. Επεξεργασίες σε αυτό τον κατάλογο από χρήστες με το συνηθισμένο «χειροκίνητο» τρόπο θα αναιρεθούν με την επόμενη ανανέωση από το bot!

WQS | PetScan | YASGUI | Βρείτε εικόνες

| σεζόν | παράσταση | ρόλος | θίασος | θέατρο | σκηνοθέτης |
| --- | --- | --- | --- | --- | --- |
| *Ελληνική Θεατρική Περίοδος 1988/1989* | *Η δολοφονία του Μαρά* | Νοσοκόμος | Εθνικό Θέατρο της Ελλάδας | *Κτήριο Τσίλερ* | *Κοραής Δαμάτης* |
| *Ελληνική Θεατρική Περίοδος 1996/1997* | *Υβόννη, Πριγκίπισσα της Βουργουνδίας* | Αρχιθαλαμηπόλος | *Πολιτιστικός Οργανισμός Χορικά - Έβδομο Θέατρο* | *Θέατρο Ριάλτο* | *Κοραής Δαμάτης* |

Τέλος αυτόματα δημιουργημένου καταλόγου.
Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου

Παραπομπές
----------